CELEX: 62014TN0126
Language: lv
Date: 2014-02-21 00:00:00
Title: Lieta T-126/14: Prasība, kas celta 2014. gada 21. februārī – Nīderlande/Komisija

14.4.2014   
            
            
               LV
            
            
               Eiropas Savienības Oficiālais Vēstnesis
            
            
               C 112/61
            
         Prasība, kas celta 2014. gada 21. februārī – Nīderlande/Komisija
   (Lieta T-126/14)
   2014/C 112/78
   Tiesvedības valoda – holandiešu
   
      Lietas dalībnieki
   
   
      Prasītāja: Nīderlandes Karaliste (pārstāvji – M. Bulterman un J. Langer, gemachtigden)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               pirmkārt, atcelt apstrīdētā lēmuma 1. pantu un tā pielikumu, ciktāl ar šajā normā un šajā pielikumā ir noteikts procentu maksājums EUR 4 703 231,78 apmērā, kurus Nīderlande prettiesiski neesot aprēķinājusi virknei prasījumu par novēloti samaksātām papildu nodevām un prettiesiski samaksātām eksporta kompensācijām;
            
         
               —
            
            
               pakārtoti, atcelt apstrīdētā lēmuma 1. pantu un tā pielikumu, ciktāl šajā normā un šajā pielikumā ir noteikts procentu maksājums EUR 3 208 935,04 apmērā, kurus Nīderlande prettiesiski neesot aprēķinājusi virknei prasījumu par novēloti samaksātām papildu nodevām;
            
         piespriest Komisijai atlīdzināt tiesāšanās izdevumus.
   
      Pamati un galvenie argumenti
   
   Prasības mērķis ir daļēji atcelt Komisijas 2013. gada 12. decembra Īstenošanas lēmumu 2013/763/ES, ar ko no Eiropas Savienības finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (OV L 338, 81. lpp.).
   Savas prasības pamatojumam prasītāja izvirza trīs pamatus.
   
               1.
            
            
               Ar pirmo pamatu tā apgalvo pienākuma norādīt pamatojumu neizpildi, jo apstrīdētais lēmums neesot konsekventi un saprotami pamatots.
            
         
               2.
            
            
               Otrais pamats ir par LES 13. panta 2. punkta pārkāpumu, izdarot finanšu korekciju saistībā ar procentu likmēm, kaut gan Savienības tiesībās tam nav juridiskā pamata, un/vai nepareizi piemērojot līdzvērtības principu, pieņemot, ka Nīderlande attiecīgajā laikā piemēroja procentus pielīdzināmiem iekšzemes maksājumiem.
            
         
               3.
            
            
               Ar trešo pamatu tiek apgalvota rūpības pienākuma neizpilde saistībā ar Regulas (EEK) Nr. 729/70 (1) 8. panta 2. punktu un Regulas (EEK) Nr. 595/91 (2) 5. panta 2. punktu, jo pirms 2006. gada 16. oktobra neesot ticis pieņemts lēmums par nenokārtotām saistībām.
            
         
      (1)  Padomes 1970. gada 21. aprīļa Regula (EEK) Nr. 729/70 par kopējās lauksaimniecības politikas finansējumu (OV L 94, 13. lpp.).
   
      (2)  Padomes 1991. gada 4. marta Regula (EEK) Nr. 595/91 par pārkāpumiem un par tādu summu atgūšanu, kas nepareizi izmaksātas saistībā ar kopējās lauksaimniecības politikas finansēšanu un informācijas sistēmas organizēšanu šajā jomā, kā arī par Regulas (EEK) Nr. 283/72 atcelšanu (OV L 67, 11. lpp.).